Aragón - Biquipedia, a enziclopedia libre

# Aragón

### De Biquipedia

| Iste articlo tien una bersión escrita con a grafía d'a SLA. Puede beyer-se aquí.

  Iste articlo trata sobre a Comunidá Autonoma d'Aragón. Ta atros emplegos se beiga Aragón (desambigazión).

Comunidat Autonoma d'
Aragón

(En detalle) | (En detalle)

Capital | Zaragoza
Superfizie - total - % d'España | Posizión n.º 4 47.719 km2 9,4%
Poblazión - Total (2007) - % d'España - Densidá | Posizión n.º 11 1.295.215 2,9% 27,14 ab./km2
Chentilizio | aragonés
Inno | Inno d'Aragón
Estatuto d'autonomía | 16 d'agosto, 1982
ISO 3166-2 | ES-AR
Representazión parlamentaria - Congreso - Senau | 13 escaños 12 escaños
President | Marcelino Iglesias Ricou (PSOE)
Gubierno d'Aragón

Aragón ye un país situato en o norte d'a Peninsula Iberica e que comprende o trampo zentral d'a bal de l'Ebro. O suyo territorio ye o de l'antigo Reino d'Aragón, que estió acotolato en 1707 con os Decretos de Nueba Planta. Autualment fa parti d'o Estato Español como Comunidat Autonoma, seguntes o suyo Estatuto d'Autonomía (Lei Organica d'o Estato Español), que li atorga o caráuter de "nazionalidat".

Culturalment la Cuenca de l'Ebro, mesmo enantes d'esistir Aragón, ye una zona de trobata y cruzillata d'omes y elementos culturals de la Meseta, Lebant y Sur de Franzia. Ofizialment, muga con as comunidaz autonomas de Castiella-La Mancha, Castiella e Lión, Cataluña, A Rioxa, Nabarra e Comunidat Balenziana e tamién con o estato de Franzia.

O Reino d'Aragón con o Condato de Barzelona (Cataluña) formoron a Corona d'Aragón en o sieglo XII, encara asinas estió independient conserbando todas as suyas instituzións, fueros e dreitos dic'a Guerra de Suzesión Española en o sieglo XVIII. Dende 1978 ye una comunidat autonoma española, composada por as probinzias de Uesca, Tergüel e Zaragoza, e que s'articula en 33 redoladas. A suya capital ye a ziudat de Zaragoza.

Dend'o 2 d'agosto de 1999, Marcelino Iglesias Ricou ye o president d'Aragón .

En Aragón se charran autualment tres luengas, d'as cualas nomás una ye ofizial:

- L'aragonés u luenga aragonesa. Se charra en Uesca e bellas localidaz d'o norte de Zaragoza. N'o pasato se fablaba tamién n'o zentro e o sur d'Aragón.
- O español ye a luenga ofizial, e se charra en tot o territorio aragonés mezclato con rasgos mesmos. A mayoría d'istos rasgos son repuis de l'aragonés, que se'n estió trafegando de maniera progresiba dende o sieglo XV por a espardidura d'o castellán.
- O catalán se charra en a francha oriental d'Aragón.

## Cheografía

O relieu ye de gran simplizidat: os Perinés e o sistema Iberico enmarcan a depresión de l'Ebro.

O río Ebro escana las auguas d'os ríos e ibóns d'Aragón, que como lo Millars e o Turia desembocan en o Mar Mediterranio.

O clima d'ista comunidat ye mediterranio-continental. Ye un clima ixuto, con plebidas irregulars, zereños cambeos termicos e intensos aires.

A bechetazión sigue as oszilazions d'o relieu e d'o clima. Bosques borials e dominio floral mediterranio.

Aragón tien una superfizie de 47.645 km2.

Seguntes o zenso de 1991, bi eba 1.178.000 abitants, ye dizir un 2,95% d'a poblazión d'o Estato español e una densidat de 25,2 abitans/km2. En o 2003 a zifra aumentó dic'os 1.217.514 abitants.

O chentilizio ye aragonés.

## Istoria

Articlo prenzipal Istoria d'Aragón

## Economía

O PBI d'Aragón ye o 3 u 4% d'o PBI d'o total d'España. A interpresa Opel tien una planta amán d'a ziudat de Zaragoza.

## Politica

O parlamento d'Aragón se clama as Corz d'Aragón.

## Cultura

D'alcuerdo con Caro Baroja bi ha dos zonas culturals prenzipals: L'Alto Aragón con cultura perinenca y la Ribera de l'Ebro y ríos grans con una cultura mediterrania asoziata a una agricultura de regano. N'esta zaguera bi ha clara influyenzia mudexar, en bels lugars, o traxe tipico se composa d'un mocador nugato en a cabeza, calzóns ubiertos, una manta a modo de faxa en a zintura e alpargatas t'os ombres. As mullers leban sayas amplas, un chustillo, calzón, calzas chupidas, toquiella, debantal e alpargatas.

En o norte de Aragón se charra la luenga aragonesa u aragonés e en a parti más oriental, mugán con Cataluña, o catalán.

O baile e canto popular ye a jota aragonesa, que ye mui rasmiuda e alegre. Se baila con muito mobimiento e grans blincos. O canto gosa estar de ritmo malinconico con una nota á ormino socardona. Enantes de cheneralizar-se la jota lo más carauteristico yera lo danze aragonés. En bels lugars bi ha representazions de danzas con tochos e espadas, con alusions a luitas entre moros e cristiáns. Tamién remane mosica tipica aragonesa, que emplega trastes como lo salterio (chicotén) y l'acordión. Entre los trastes d'aire n'a más gran parte de lo territorio s'emplega la dulzaina, pero en los Perinés zentrals bi ha un aria on ye carauteristico lo chiflo y en lo Sobrarbe y Monergos a gaita aragonesa u gaita de botio.

### Aragoneses destacatos

- Zine: Luis Buñuel, Carlos Saura, Segundo de Chomón. Santiago Aguilar Oliver, Paco Martínez Soria
- Pintura: Franzisco de Goya, Antonio Saura, Francisco Bayeu y Subías.
- Escultura: Pablo Gargallo, Pablo Serrano.
- Mosica: Miguel Fleta, José Antonio Labordeta, Héroes del silencio, Enrique Bunbury, Amaral, Gabriel Sopeña, Violadores del Verso.
- Literatura: Marco Balero Marzal, Baltasar Gracián, Joaquín Costa, Javier Tomeo, Ramón Sender, Soledad Puértolas, Fernando Lázaro Carreter, José Antonio Labordeta, Miguel Labordeta.
- Zenzia: Santiago Ramón y Cajal (premio Nobel), Miguel Catalán, Miguel Servet.

## Gastronomía

D'Aragón son famosas as mollas a la pastora, o ternasco rustito, os pernils de Tergüel, a borraina, o cardo, os bíns d'as suyas distintas Denominazións d'Orichen (Semontano, Campo de Borcha, Cariñena, Calatayú), a carne á la pastora, o pirín á lo chilindrón, as almendras, o ternasco d'Aragón, l'azeite d'o Baxo Aragón, a miel, os prescos de Calanda, as chiretas (de Sobrarbe), a longaniza de Graus, ezetra.

## Redoladas

Aragón ye dibidito en 33 redoladas (Lista de redoladas d'Aragón).

## Monezipios

- Lista de monezipios de Uesca.
- Lista de monezipios de Tergüel.
- Lista de monezipios de Zaragoza.

## Enrastres esternos

| Portal:Aragón Artículos relacionados con Aragón

- http://www.aragon.es/ Gubierno d'Aragón.
- http://www.cortesaragon.es/ As Corts d'Aragón
- http://www.redaragon.com/ Torismo, ozio, foros, notizias.
- http://www.infoaragon.com/ Atro portal rechional.
- http://www.elperiodicodearagon.com/ El Periodico de Aragón
- http://www.heraldo.es/ Heraldo de Aragón
- http://www.aragoneria.com/ Portal sobre Aragón
- Direutorio d'Aragón
- http://www.charrando.com/ Pachina adedicata á la luenga aragonesa, o suyo aprendizache e espardidura.
- http://www.turismodearagon.com/ Tot lo referent á lo torismo en a comunidat aragonesa.

Comunidaz e ziudaz autonomas d'España |

Comunidades autónomas: | Andaluzía - Aragón - Prenzipato d'Asturias - Islas Balears - Canarias - Cantabria - Castiella-La Mancha - Castiella e Lión - Cataluña - Comunidat Balenziana - Estremadura - Galizia - Comunidat de Madrid - Rechión de Murzia - Nabarra - País Basco - A Rioxa
Ziudaz autonomas: | Zeuta - Melilla
Plazas de soberanía: | Chafarinas - Peñón de Bélez d'a Gomera - Peñón d'Alhucemas

Categoría: Aragón

##### Views

- Articlo
- Descusión
- Bersión autual

##### Mirar

##### En atras luengas

- العربية
- Asturianu
- Български
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Arpetan
- Gaeilge
- Galego
- Gaelg
- עברית
- Hrvatski
- Magyar
- Bahasa Indonesia
- Italiano
- 日本語
- Basa Jawa
- ქართული
- 한국어
- Kernewek
- Latina
- Ladino
- Lëtzebuergesch
- Lietuvių
- Latviešu
- Māori
- Bahasa Melayu
- Nahuatl
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Иронау
- Kapampangan
- Polski
- Piemontèis
- Português
- Română
- Русский
- Simple English
- Slovenčina
- Српски / Srpski
- Svenska
- ไทย
- Tagalog
- Türkçe
- Українська
- Tiếng Việt
- 中文